OpenLLM-France/wikimedia huggingface dataset:
# Kaj Birket-Smith

Kaj Birket-Smith (1893-1977) fou un filòleg danès. Es doctorà en lingüística a la Universitat de Pennsilvània el 1937. S'especialitzà a estudiar els costums i la llengua dels inuits i dels eyaks després de l'expedició que va dirigir Knud Rasmussen per Alaska i el nord del Canadà (Thuleekspedition) el 1921-1924. El 1940 fou nomenat cap de l'Etnografisk Samling (Societat d'Etnografia).

## Obres

* Skrælingerne i Vinland og eskimoernes sydost-grænse (1918)
* Eskimoerne (Els esquimals, 1927)
* Some Ancient Artefacts from the Eastern United States a Journal de la Société des Américanistes, 12-13, 1920-1921
* Ethnography of the Egedesminde District. Meddelelser om Grønland, Vol. 66. København 1924
* Kulturens veje I-II (1941-1942)
* Tomahawk, kølle og pibe fra irokeserne. Danmarks Nationalmuseum. Red. Aage Roussell. København 1957.
* A Tomahawk, a Club and a Pipe of the Iroquois. The National Museum of Denmark. Ed. Aage Roussell. Copenhagel 1957.
# Kaišiadorys

Kaišiadorys ( escoltar (?·pàg.)) és una ciutat de Lituània situada al comtat de Kaunas entre les dues ciutats més principals del país Vílnius i Kaunas.
És coneguda per les seves granges d'aviram. L'institut veterinari lituà està situat en la ciutat. Kaišiadorys és un dels sis centres diocesans de Lituània, i és seu de la catedral de la Transfiguració de Crist construïda el 1932.

## Etimologia

El nom de la ciutat és d'origen asiàtic a causa d'un noble Chaišadaras tàrtar que va viure en l'àrea durant el segle xvi.

## Història

La ciutat va començar el seu creixement quan es va construir la via fèrria el 1871 que connectava Vílnius amb Liepāja. El 1915 sota l'ocupació alemanya durant la Primera Guerra Mundial, va esdevenir capital d'una unitat administrativa per primera vegada. El 1919 un primer tren va fer el recorregut de Kaišiadorys a Radviliškis. Mentre que Trakai i la resta de la regió de Vílnius estaven sota control polonès, Kaišiadorys va esdevenir capital temporal de Trakai Apskritis.

## Personatges famosos

El primer president de l'acabada de restablir República de Lituània, Algirdas Brazauskas, va ser alumne a Kaišiadorys en la seva joventut, una escola secundària porta el seu nom. Un dels millors jugadors de bàsquet d'Europa Ramūnas Šiškauskas va néixer a Kaišiadorys i va començar la seva carrera professional allà. El primer pilot lituà en competir en l'àmbit internacional, Kazimieras Vasiliauskas, és també de la ciutat.

## Enllaços externs

* Kaišiadorys Poultry Factory Arxivat 2007-09-30 a Wayback Machine.
* Museum of Kaišiadorys(in Lithuanian) Arxivat 2007-06-22 a Wayback Machine.
* (anglès) The murder of the Jews of Kaišiadorys Arxivat 2018-06-13 a Wayback Machine. during World War II, at Yad va-Xem official site
# Juan Hormaechea

Juan Hormaechea Cazón (Santander, 5 de juny de 1939 – 1 de desembre de 2020) fou un polític i advocat de Cantàbria, i president d'aquesta comunitat en dos mandats: entre 1987 i 1990, i entre 1991 i 1995.
El 1977 fou elegit alacalde de Santander, càrrec per al qual va ser reelegit el 1979 i el 1983.
El 1982 fou elegit President d'Unió de Centre Democràtic de Cantàbria. Presidí la Diputació Regional de Cantàbria el 1987 i continuà a ocupar el càrrec el maig de 1991, presentant-se per Unió per al Progrés de Cantàbria.

## Referències

* ↑ Efe. «Mor l'expresident de Cantàbria Juan Hormaechea», 01-12-2020. [Consulta: 2 desembre 2020].
* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 657. ISBN 84-930048-0-4.
# Julia de annona

La lex Julia de annona va ser una llei romana establerta per August que castigava als especuladors amb el gra i els queviures i als que s'agrupaven i feien propostes en aquest sentit. També prohibia atacar amb força les naus i mariners que feien el transport d'aquests productes.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 97 [Consulta: 30 abril 2022].
# Julia de colonis

Julia de colonis va ser una antiga llei romana establerta per Juli Cèsar, que regulava l'establiment d'una colònia a les terres afectades per la llei Julia agraria, que era tanmateix una llei de Cèsar.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 72.
# Julia de modo credendi possidendique intra Italiam

Julia de modo credendi possidendique intra Italiam va ser una llei romana que tractava de fer pujar el valor de les finques rústiques a Itàlia, preu que baixava en temps de guerra (en aquest cas per les guerres civils), i per això prohibia donar en usura més d'una part del diners i la resta s'havien d'utilitzar en la compra de possessions i terres dins d'Itàlia. No se'n coneix la data exacta, però va ser al segle i aC, durant les Guerres civils romanes.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 72 [Consulta: 20 abril 2022].
# Kamalpur (Bhopal)

Kamalpur fou una giràsia (un territori sota un cap) garantida pels britànics i feudataria de Gwalior. Formava part de l'Agència de Bhopal. El seu sobirà Thakur Madan Singh, un rajput bargujar, rebia una thankha (un pagament en metàl·lic concedit en lloc de drets sobre terres) de la dinastia Sindhia de Gwalior, que pujava a 460 lliures, que es pagava per mitjà de l'agent polític. També exercia control sobre un poble a Shujawalpur, sota garantia britànica, lliure de renda. L'estat tenia 21 km² i 589 habitants.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Katak

Katak o Kasku va ser un poderós estat arameu situat en algun lloc de Cilícia que podria estar al nord o nord-oest de Malatya. Sembla que era veí d'Arpad.
A la meitat del segle viii aC Ashurnirari V d'Assíria va fer una expedició a Arpad i va obligar el rei Mati-ilu (Matiel) de Bit Agusi (Arpad) a pagar tribut; l'amenaça assíria i la frígia (els frigis s'acostaven a les muntanyes del Taure), van aconsellar al rei arameu a buscar aliats i el més proper era Barga'ia del país de Kasku, o en arameu Katak. L'aliança no era prou forta, i poc després, seguint a Melid, Matiel va fer jurament de fidelitat a Sarduri II d'Urartu. La guerra civil a Assíria des de 747 aC el va afavorir. Barga'ia i el regne de Katak ja no tornen a aparèixer. El 740 aC es va rendir Arpad als assiris. Tropes assíries van creuar Kummukhi i el rei de Gurgum, Tarkhularas, Dadilu de Kask (probablement Kaska/Katak) i el de Meliddu, Samulal, van pagar tribut.

## Referències

* ↑ I.M. Diakonoff, The Pre-history of the Armenian People
* ↑ Cassin, Elena (et al.) (comp.). Los imperios del antiguo oriente III: la primera mitad del primer milenio. Madrid: Siglo XXI, 1979, p. 160. ISBN 8432301183.
# Julio Musimessi

Julio Musimessi (9 de juliol de 1924 - 27 d'agost de 1997) fou un futbolista argentí. Va formar part de l'equip argentí a la Copa del Món de 1958.

## Referències

* ↑ Canciones de Mi Viejo Pueblo (castellà)
* ↑ Julio Musimessi a Find A Grave (anglès)
* ↑ (castellà) BDFA profile
* ↑ (castellà) «FutbolFactory profile». Arxivat de l'original el 20 d’octubre 2007. [Consulta: 10 març 2018].
* ↑ (castellà) Informe Xeneize profile
# Katırcıoğlu Mehmed Paixà

Katırcıoğlu Mehmed Paşa (1601-1668) fou un cap de bandits i governador otomà.
Cap d'una protesta a Isparta fou empresonat i alliberat pel poble revoltat vers 1645, i apareix llavors el 1647 al costat del bandoler Kara Haydar. Aquest fou capturat el 1649 i Mehmed Pasha va reagrupar diverses bandes i es va aliar a la banda de Gurdju Abd al-Nabi i es van dirigir a Uskudar, però en enfrontar-se a les forces del govern foren derrotats per causa d'una vacil·lació d'Abd al-Nabi i es va retirar cap a Soghut i Isparta.
Va demanar el perdó i el gran visir Kara Dev Murad Paixà li va concedir i el mateix 1649 va ser rebut pel sultà i fou nomenat sandjakbeg de Beyşehir i el 1650 canviat a beglerbegi de Karaman i enviat contra Abaza Hassan Agha; el 1651 fou nomenat governador de l'eyalat de Shahrizur però va refusar el càrrec i va restar a Karaman; això era una rebel·lió però el gran visir va fer com que no se n'assabentava i poc després el va nomenar sandjakbeg d'Isparta. El 1655 fou enviat a la campanya de Creta on va lluitar fins al 1659. Després desapareix per uns anys però el 1667 reapareix a Creta com a beglerbeg de Karaman i el 22 de setembre de 1667 fou nomenat beglerbegi d'Anadolu. Va morir en combat al setge de Càndia el 17 de desembre de 1668.

## Bibliografia

* Hifize Tuncer, Katırcıoğlu Mehmed, Universitat d'Istanbul, tesi, 1961

## Enllaços externs

* Biografia Arxivat 2012-04-29 a Wayback Machine. (turc)
# Kapustin (Tsibanobalka)

* Per a altres significats, vegeu «Kapustin».
Kapustin - Капустин (rus) - és un khútor del krai de Krasnodar, a Rússia. Està situat a la vora de l'estuari de Vítiazevo, a la desembocadura del Gostagaika, a la mar Negra. És a 16 km al nord d'Anapa i a 130 km a l'oest de Krasnodar. Pertany al poble de Tsibanobalka.
# Goliat (instrument musical)

Un goliat és un instrument musical de percussió membranòfon, consistent en un tambor cilíndric que forma part de la bateria i va muntat sobre uns peus propis, generalment a la dreta del percussionista (a l'esquerra per als esquerrans). El diàmetre més habitual és de 18 polzades (angleses).

## Referències

* ↑ «DRUM KIT HISTORY. GENE KRUPA AND THE TUNABLE TOM TOM» (en anglès). Matt Dean World, 04-05-2018. Arxivat de l'original el 04/05/2018. [Consulta: 24 gener 2022].
* ↑ «Guide to Tom-Tom Drums: 4 Types of Tom-Toms» (en anglès). Masterclass, 08-11-2020. [Consulta: 24 gener 2022].
* ↑ «Sets de bateria». Esmuc. [Consulta: 19 maig 2023].
# Per Bredesen

Per Bredesen (Horten, 22 de desembre de 1930 - Horten, 3 d'octubre de 2022) fou un exfutbolista noruec de la dècada de 1950.
Començà la seva carrera a Ørn-Horten el 1947 Fou jugador de nombrosos clubs italians com SS Lazio, Udinese, AC Milan, AS Bari i Messina. Fou 18 cops internacional amb la selecció noruega.

## Referències

* ↑ Per Bredesen (in Norwegian). FK Ørn Horten. Consultat 4 abril 2013.
* ↑ «Den glemte legenden» (en norwegian). Josimar, 03-04-2012. Arxivat de l'original el 4 abril 2013. [Consulta: 4 abril 2013].
* ↑ «Per Bredesen» (en italian). Magliarossonera.it. [Consulta: 4 abril 2013].
* ↑ Thomas Søfting. Per Bredesen Arxivat 2013-10-14 a Wayback Machine.. Consultat 4 abril 2013.
* ↑ Per Bredesen. EU-Football.info. Consultat 4 abril 2013.
# Castelnuovo Parano

Castelnuovo Parano és un comune (municipi) de la província de Frosinone, a la regió italiana del Laci, situat a uns 120 km al sud-est de Roma i a uns 45 km al sud-est de Frosinone.
Castelnuovo Parano limita amb els municipis d'Alvito, Gallinaro, Pescasseroli, Settefrati i Opi.
A 1 de gener de 2019 tenia 875 habitants.

## Història

Els seus orígens es troben en un castell construït aquí el 1059 per l'abat Desideri de Monte Cassino per defensar la zona compresa entre Fratte i Traetto. La zona va ser molt malmesa durant la Segona Guerra Mundial a causa de la seva posició a la línia Gustav. A l'acabar el conflicte, gran part de la població va emigrar.

## Referències

* ↑ ISTAT - Resident population on 1st January

## Enllaços externs

* web oficial (italià)
# Alan Baker

Alan Baker (Londres, 19 d'agost de 1939 - Cambridge, 4 de febrer de 2018) fou un matemàtic anglès, conegut pel seu treball sobre mètodes efectius en la teoria de nombres, en particular, aquells relacionats amb la teoria de la transcendència. També s'interessà també per camps relacionats amb les equacions diofàntiques.
Fou guardonat amb la Medalla Fields el 1970, quan tenia 31 anys. La seva trajectòria acadèmica començà com a estudiant de Harold Davenport, al University College de Londres, traslladant-se posteriorment a la Universitat de Cambridge.
Cap a l'any 2007 exercí docència al Trinity College de Cambridge. A més, fou un destacat membre de la Royal Society i de la Indian National Science Academy. Entre els seus estudiants convé destacar a John Coates, David Masser, Roger Heath-Brown, Yuval Flicker i Cameron Stewart.

## Referències

* ↑ Finkel, Alain; Leroux, Jerome; Potapov, Igor. Reachability Problems (en anglès). Springer, 2012, p. 24. ISBN 3642335128.

## Enllaços externs

* Alan Baker en Mathematics Genealogy Project.
# Emissió per efecte de camp

L' emissió per efecte de camp és l'emissió d'électrons induïda per camps electromagnètics externs. Es pot produir a partir d'una superfície sòlida o líquida, o directament a nivell d'un àtom en un medi gasós.
La teoria de l'emissió de camp a partir de metalls va ser descrita per William Alfred Fowler i Lothar Nordheim.

## Càlcul del corrent

El corrent $j$ d'emissió d'electrons es calcula utilitzant l'equació coneguda com a equació de Fowler-Nordheim:
$j(E)=K_{1}{{|E|^{2}} \over \phi }\cdot e^{-K_{2}\cdot \phi ^{3 \over 2}/|E|}$
amb
| $E$ | : | intensitat del camp elèctric |
| $K_{1}$, $K_{2}$ | : | paràmetres que depenen del material i la geometria del camp |
| $\phi$ | : | producte de sortida |

## Referències

* ↑ Fowler, R.H.; Dr. L. Nordheim «Electron Emission in Intense Electric Fields». Proceedings of the Royal Society of London, 119, 781, 01-05-1928, p. 173–181. DOI: 10.1098/rspa.1928.0091 [Consulta: 26 octubre 2009].

## Vegeu també

* Canó d'electrons
* Tub d'ones progressives
* Càtode fred
* Efecte fotoelèctric
* Field Emission Display
* Efecte termoiònic
* Microscopi d'ions d'Heli
# Need for Speed (videojoc del 2015)

Need for Speed és un joc de la saga que gràficament destaca per la seva bona qualitat i a nivell de funcionament de software té un rendiment molt bo. Té diversos modes de jugar depenent del teu estil de conducció. Una vegada el joc ha carregat apareixes en un món lliure similar al GTA pero sense poder sortir del vehicle. Posteriorment van apareient diferents personatges que seran els encarregats de donar-te missions per fer en les quals haurás de superar unes proves per seguir avançant en la història del joc.
# Naftali Bon

Naftali Bon (Kapsabet, 9 d'octubre de 1945 - Kapsabet, 2 de novembre de 2018) fou un atleta kenyata, especialista en curses de velocitat, que va competir durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on va disputar dues proves del programa d'atletisme. Formant equip amb Charles Asati, Hezahiah Nyamau i Daniel Rudisha va guanyar la medalla de plata en la prova dels 4x400 metres relleus, mentre en els 400 metres quedà eliminat en sèries.

## Millors marques

* 400 metres llisos. 46.21" (1968)
* 800 metres llisos. 1' 46.5" (1968)

## Referències

* ↑ «Veteran Kenyan Athlete Naftali Bon Passes on - Kenyans.co.ke» (en anglès), 03-11-2018. [Consulta: 12 juliol 2024].
* 1 2 «Olympedia – Naftali Bon». [Consulta: 25 abril 2022].
* ↑ «Naftali BON | Profile | World Athletics». [Consulta: 12 juliol 2024].
# Nethuns

Nethuns a l'antiga mitologia etrusca era un déu dels pous i de les fonts. Les seves atribucions es van estendre per totes les aigües, fins i tot les del mar.
Nethuns era originàriament un déu etrusc de les aigües dolces, les fonts i els torrents, i era capaç de fer brotar l'aigua del terre. Més tart, potser a mitjans del segle iv aC, el seu domini es va estendre a totes les aigües, fins i tot les dels mars. Era germà de Tínia, el déu suprem dels etruscs. Tenia per atributs un trident, una àncora, un cavallet de mar i els dofins. La concepció que en van tenir els etruscs era semblant al que en pensaven els romans de Posidó.

## Referències

* ↑ Jannot, Jean-René. Devins, dieux et démons: regards sur la religion de l'Etrurie antique. París: Picard, 1998, p. 144, 167. ISBN 9782708405233.
# Khadija Arib

Khadija Arib (Hedami 10 d'octubre de 1960) és una política neerlandesa d'origen marroquí. Actualment és la presidenta del Tweede Kamer. Va arribar als Països Baixos quan tenia 15 anys. És membre del Partit del Treball, essent membre del Parlament des del 19 de maig de 1998 fins al 29 de novembre de 2006, i des de l'1 de març. Abans de la seva carrera política fou funcionària, educadora i treballadora social.
Com a membre del Parlament, Arib s'ha centrat en temes com el racisme, el control de la discriminació, l'abús a les dones, la violència domèstica i la protecció dels joves. Quan ja era membre del Parlament va ser molt criticada per mantenir la doble nacionalitat, així com per formar part d'un comitè assessor del rei del Marroc. El 2012 va intentar convertir-se en presidenta del Parlament, però no ho aconseguí, passant a ser-ne la vicepresidenta. Fou elegida presidenta en una elecció interna el 13 de gener de 2016, derrotant a tres candidats.

## Notes

* ↑ Hedami es troba al sud de Casablanca.

## Referències

* ↑ Olgun, Ahmet. «Arib klaagt over dubbele standaard» (en neerlandès), 03-03-2007.
* ↑ «Khadija Arib elected Speaker of the House», 13-01-2016.

## Enllaços externs

* (neerlandès) Biografia al Parlament
# Goliathodes

Goliathodes és un gènere monotípic d'arnes de la família Crambidae. Conté només una espècie, Goliathodes shafferi, que es troba a Nova Guinea.

## Referències

* ↑ «GlobIZ search». Global Information System on Pyraloidea. [Consulta: 28 febrer 2019].
# Permeabilitat (desambiguació)

«Permeabilitat» té aquests significats:
* permeabilitat magnètica: el grau de magnetització d'un material en resposta a un camp magnètic
* permeabilitat hidràulica: propietat dels fluids que es mouen en un medi porós
# Charlie Mariano

Charlie Mariano (Boston, 12 de novembre de 1923 - Colònia, 16 de juny de 2009) va ser un saxofonista de jazz estatunidenc.
Era fill d'immigrants italians. A més del seu treball i dels seus enregistraments com a músic de jazz va ser conegut pel seu ús de l'instrument de vent anomenat Nadaswaram, que és similar al Shehnai, un instrument del nord de l'Índia. Va tocar amb Stan Kenton, Toshiko Akiyoshi (amb qui va estar casat), Charles Mingus, Eberhard Weber, el conjunt Jazz i Rock Units, Embrió i molts altres grups i músics notables.
Abans de traslladar-se a Europa formava part d'un campament musical a la Universitat de Connecticut, impartit conjuntament per Ron Carter i Alan Dawson i on entre els seus famosos alumnes tingué a David Ware. En la dècada del 1970 es va traslladar a Europa i es va establir a Colònia amb la seva dona, la pintora Dorothee Zippel. Va morir mentre dormia el 16 de juny de 2009.
Tenia sis filles, incloent-hi la cantant de jazz i soul Dilluns Michiru del seu matrimoni amb Toshiko Akiyoshi, sis nets i dues besnetes.

## Referències

* ↑ «589.469 Jazzmusiker Charlie Mariano gestorben». Münstersche Zeitung.de, 16-06-2009 [Consulta: 16 juny 2009].

## Enllaços externs

* Charlie Mariano Tribute (anglès)
# Una viuda casi alegre

Una viuda casi alegre és una pel·lícula en blanc i negre de l'Argentina dirigida per Román Viñoly Barreto sobre el propi guió de José María Fernández Unsaín, que es va estrenar el 23 de novembre de 1950 i que va tenir com a protagonistes a Elina Colomer, Roberto Escalada, Carlos Thompson, Andrés Mejuto i Judith Sulián.

## Argument

Una jove vídua concorre a una agència matrimonial on li presenten tres pretendents a sou que acaben enamorant-se d'ella.

## Repartiment

* Elina Colomer
* Roberto Escalada
* Carlos Thompson
* Andrés Mejuto
* Judith Sulián
* Adolfo Linvel
* Osvaldo Bruzzi
* Gloria Ferrandiz
* Hilda Rei
* Juan Carrera
* Alberto Berco
* Daniel Tedeschi
* Max Citelli

## Bibliografia

* Manrupe, Raúl; Portela, María Alejandra. Un diccionario de films argentinos (1930-1995). Buenos Aires, Editorial Corregidor, 2001, p. 621. ISBN 950-05-0896-6.

## Referències

* ↑ «Una viuda casi alegre» (en castellà). Cinenacional.com.
* ↑ «Una viuda casi alegre, repartiment». imdb.

## Enllaços externs

* Informació sobre Una viuda casi alegre al web cinenacional.com
# Nafusi

El nafusi (també nefusi; en amazic Maziɣ o Tanfusit, ⵜⴰⵏⴼⵓⵙⵉⵜ) és una llengua amaziga parlada al Jabal Nafusa (Drar n infusen), una gran àrea al nord-oest de Líbia. Els seus principals parlants són les comunitats ibadites al voltant de Djadu, Nalut (Lalut) i Yafran.
El dialecte de Yefren a l'est difereix una mica dels de Nalut i Djadu a l'oest. Un nombre de frases en nafusi antic apareixen en manuscrits ibadites ja en el segle xii. L'entrada a Ethnologue inclou les varietats zuwara, matmata, i djerbi sota la rúbrica "nafusi", que no correspon ni a l'ús local ni acadèmic.
El dialecte de Jadu és descrit en alguns detalls per Beguinot (1931). Motylinski (1898) descriu el dialecte de Jadu i Nalut parlat per un estudiant de Yefren.
El nafusi comparteix nombroses innovacions amb les llengües zenetes, però a diferència d'aquestes, manté els prefixos vocàlics abans de les síl·labes obertes; per exemple, ufəs "mà" < * afus,en lloc del zenati fus; sembla properament relacionat amb el sokni i siwi a l'est.

## Referències

* ↑ Nafusis a The Joshua Project
* ↑ E. K. Brown, R. E. Asher & J. M. Y. Simpson, Encyclopedia of language & linguistics, Volume 1, p.155 (Elsevier, 2006, ISBN 9780080442990)
* ↑ Beguinot 1931:VIII
* ↑ Tadeusz Lewicki, "De quelques textes inédits en vieux berbère provenant d'une chronique ibāḍite anonyme" and André Basset, "Note additionnelle", Revue des études islamiques VIII, 1934, pp. 277, 298
* ↑ Francesco Beguinot, Il berbero nefûsi di Fassâṭo: grammatica, testi raccolti dalla viva voce, vocabolarietti. Roma: Istituto per l'Oriente 1931
* ↑ p. 1, A. de Calassanti-Motylinski, Le Djebel Nefousa: transcription, traduction française et notes, avec une étude grammaticale, Paris: Ernest Leroux, 1898.
* ↑ Maarten Kossmann, 1999, Essai sur la phonologie du proto-berbère, Köln: Rüdiger Köppe, pp. 29-33
# Entre dues dones

Entre dues dones (títol original: Intersection) és una pel·lícula estatunidenca de Mark Rydell, estrenada el 1994. Ha estat doblada al català.

## Argument

Arquitecte a Vancouver i casat amb una dona molt bonica, Vincent Eastman veu com la parella va a la deriva. Decideix deixar-la per començar de nou la seva vida amb Olivia Marshak, una jove periodista.

## Repartiment

* Richard Gere: Vincent Eastman
* Sharon Stone: Sally Eastman
* Lolita Davidovich: Olivia Marshak
* Martin Landau: Neal
* David Selby: Richard Quarry
* Jennifer Morrison (als crèdits Jenny Morrison): Meaghan Eastman
* Ron White: Charlie
* Matthew Walker: el cirurgià
* Scott Bellis: Van Driver
* Patricia Harras: l'esposa de Van Driver
* Keegan MacIntosh: el fill de Van Driver
* Alan C. Peterson: Semi-Driver
* Sandra P. Grant: la recepcionista
* Robyn Stevan: Step Magazine
* David Hurtubise: Step Magazine

## Premis

* Premi Razzie a la pitjor actriu per Sharon Stone.

## Referències

* ↑ «Entre dues dones». esadir.cat.
* ↑ «Intersection». The New York Times.